Reservemålmanden forlader AaB og vender hjem til Assyriska

Da målmandskrisen var allerværst i AaB, hentede nordjyderne den svensk-bosniske Ivo Vazgec i græsk fodbold og tegnede en kort kontrakt med ham. Ivo Vazgec fik ingen førsteholdsfodbold i AaB og tager nu turen tilbage over Øresund, hvor han skal spille for Assyriska i Södertälje. Heller ikke her er der umiddelbar udsigt til førsteholdsfodbold for Vazgec, der har tegnet en kontrakt for resten af sæsonen - det vil sige til jul. - Vi er meget glade for både Jan og "Koffe" (klubbens nuværende målmænd, red.), og nu har vi tre rigtigt gode målmænd i truppen, hvilket er godt her inden sommerpausen, siger klubchef Aydin Aho til klubbens hjemmeside. Assyriska ligger lige nu nummer to i den næstbedste svenske række, Superettan.